Sahara Forest Project

Sahara Forest Project er en miljøvirksomhet med hovedkontor i Oslo og prosjekter i Qatar og Jordan.
Sahara Forest Project ble lansert i 2009, som en retning for å få dyrke ørkenområder og koble miljøteknologier, og de første mulighetsstudiene ble presentert under FNs klimaforhandlinger i København i 2009 (Cop15).
Sahara Forest Project er integrerte miljøløsninger for bærekraftig produksjon av mat, vann og energi i ørkenområder. Velprøvde og kommersielle teknologier benyttes. Sahara Forest Project utnytter og utvikler synergiene mellom teknologiene. 
Sahara Forest Project er basert på en trippel bunnlinje. Sahara Forest Projects virksomhet fokuserer på rådgiving og teknologiutvikling, samt implementering og operasjonalisering av anlegg.  Driften av pilotanlegget i Qatar optimaliserer det teknologiske samspillet, og driftserfaringene bereder grunnen større anlegg og kommersiell produksjon. 
Sahara Forest Project har en fremtidsrettet løsning med et betydelig lønnsomhetspotensial for lavtliggende ørkenområder med begrenset vann og matsikkerhet, men med store muligheter for fornybar energi.


== Prosjekter ==


=== Qatar ===
I februar 2012 inngikk Sahara Forest Project et partnerskap med gjødselselskapene Yara og Qatar Fertiliser Company (Qafco) for å bygge et pilotanlegg i Qatar. I november samme år, under FNs klimaforhandlinger i Doha (COP18), sto pilotanlegget ferdig. Tronarvingen til emiren i Qatar, Sheikh Tamin bin Hamad Al Thani, åpnet pilotanlegget i desember 2012. Han ble utnevnt til Qatars nye emir i 2013.
I Mesaieed Industrial City, fire mil utenfor Qatars hovedstad Doha, ligger Sahara Forest Projects pilotanlegg på 10.000 kvadratmeter. Der dyrkes agurker i et saltvannskjølet drivhus. Utendørs vokser blant annet ruccola, bygg og ulike ørkenplanter i tillegg til vekster som gror og trives i jord med høyt saltinnhold (halofytter).  Fornybar energi produseres ved Qatars første anlegg for konsentrert solkraft og av tradisjonelle solcellepaneler. Forsøk gjøres ved regionens største forskningsanlegg for alger. Et kjølekonsept basert på fordamping ved at saltvann renner nedover og ørkenvind blåser gjennom kartongmembraner, brukes både ute og inne i drivhuset. Solenergi brukes til å drive vifter som trekker luft gjennom membranene i drivhuset, oppvarming av drivhuset når nettene er kalde og til å drive et avsaltingsanlegg som produserer ferskvann. Etter fordamping- og avsaltingsprosessene blir det en lake med saltinnhold på rundt 30 prosent. Saltlaken ender i en dam hvor rent salt utvinnes. Saltvann kommer fra Den persiske gulf og fraktes i rørledninger inn til industriområdet i ørkenen.


=== Jordan ===
Etter å ha blitt introdusert til kongen av Jordan Abdullah II, inngikk Sahara Forest Project en avtale med Aqaba Special Economic Zone Authority i 2011. Sahara Forest Project forpliktet seg til å levere tre omfattende mulighetsstudier i Jordan. Undersøkelsene er gjennomført, støttet og finansiert av norske myndigheter. Avtalen innebærer også at Sahara Forest Project har fått tilgang til et område på 200 mål i Jordan for et test- og demonstrasjonssenter og ytterligere 2000 mål for videre utbygging.


== Administrerende direktør Joakim Hauge ==
Joakim Hauge (født juli 1973) er en biolog som ledet prosjektet frem til oktober 2018. har Hauge vært administrerende direktør for Sahara Forest Project.Hauge har en mastergrad i biologi fra Senter for økologisk og evolusjonær syntese (CEES) ved Universitetet i Oslo.  Han har bred erfaring med problemstillinger knyttet til innovasjon og biologi fra frivillige og privat sektor, og har tidligere vært rådgiver ved nasjonale og internasjonale institusjoner, som EU Biofuels Technology Platform Arkivert 30. august 2010 hos Wayback Machine..
Hauge har vært en pådriver for å fremme «restorative growth» på den politiske arena. Han har holdt en rekke forelesninger om innovasjon og bærekraftige løsninger for å bekjempe klimaendringer, og blant annet holdt innlegg på FNs klimaforhandlinger i Qatar 2012..


== Referanser ==


== Eksterne lenker ==
Sahara Forest Project
COP18
Greening the Desert: Joakim Hauge at TEDxMaastricht